|  |  |
| --- | --- |
| Til medlemsorganisasjonene i FFO Vestland |  |
|  |  |
|  |  |
|  |  |
|  |  |

 Bergen november 2022

**Valg av styre og valgkomite til årsmøtet i FFO Vestland**

FFO har 89 medlemsorganisasjoner og er en viktig aktør for å fremme likestilling og deltakelse for funksjonshemmede, kronisk syke og pårørende. Med en plass i fylkesstyret vil din organisasjon ha større innflytelse på FFOs påvirkningsarbeid i Vestland fylke.

Årsmøtet i FFO Vestland som holdes 12. mai skal velge styre og valgkomite.

Medlemsorganisasjonene inviteres til å komme med forslag til kandidater innen tirsdag 31. januar 2023.

**Hvem skal velges i 2023**

Til styret skal det velges, leder, økonomiansvarlig, et styremedlem og to varamedlemmer. Til valgkomiteen skal det velges, leder, et styremedlem og et varamedlem.

**10-års-regelen**

I vedtektenes § 7, B nr 1. står det at ingen person kan uten opphold ha ulike tillitsverv i FFO i mer enn 10 år. Vedlagt finnes en oversikt over hvor lenge medlemmene i dagens fylkesstyre og fylkets valgkomite har sittet i sine verv. Valgkomiteen vil vektlegge både kontinuitet og fornyelse i vårt arbeid.

**Kvalifikasjoner**

Vi forutsetter at kandidaten som foreslås er foreslått og har tillit fra sin egen organisasjon. Vi ønsker forslag på kandidater som kan se ut over egen gruppe, men samtidig er godt forankret i egen organisasjon. Evne til å samle ulike interesser er en viktig egenskap. Vi trenger et styre med god og allsidig kompetanse. Valgkomiteen ber om forslag på gode kandidater til både fylkesstyre og fylkets valgkomite.

**Hvem har forslagsrett**

Det er medlemsorganisasjonene som kan foreslå kandidater til FFO i fylket. Den som foreslås, må godkjenne nomineringen.

**Om fylkesstyrets arbeid**

Fylkesstyret har blant annet ansvar for å fremme interessepolitiske saker, brukermedvirkning og har generelt ansvar for driften av fylkes-FFO.

Det vil bli gitt styreopplæring til de nye styrene i fylkes-FFO. Og det må regnes med at noe av arbeidet foregår digitalt.

Det kan forventes 6 - 8 styremøter i året, og styremøtene avholdes digitalt og fysisk ulike geografisk steder i Vestland fylke.

[Se eventuelt FFOs vedtekter § 11 om fylkes-FFOs ansvar, og §9 B, nr 3 om fylkesstyrets ansvar.](https://ffo.no/globalassets/ffo-vedtekter.pdf)

Send forslag til valgkomiteens leder dageinar@tenneroghelse.no innen 31. januar 2023

Med vennlig hilsen

**For valgkomiteen**

Dag Einar Liland

Leder av valgkomiteen FFO Vestland

**Vedlegg:**

* Oversikt over dagens styre, antall år i styret og hvilke posisjoner som er på valg
* Oversikt over valgkomiteen, antall år i komiteen og hvilke posisjoner som er på valg
* Navn og kontaktinformasjon til valgkomiteen.